প্রথম তুমান বে
প্রথম তুমান বে ছিলেন মিশরের বুরজি রাজবংশের পঁচিশতম মামলুক সুলতান। তার পুরো নাম সুলতানুল মালিকুল আদিল আবুন নাসর সাইফুদ্দিন তুমান বে আশরাফি কাইতবেয়ি (আরবি: السلطان الملك العادل أبو النصر سيف الدين طومان باى الأشرفى قايتباى)। তিনি ১৫০১ সালে প্রায় একশ দিন রাজত্ব করেছিলেন। প্রথম তুমান বে যখন সুলতান নির্বাচিত হন, তখন তার বয়স প্রায় চল্লিশ বছর। যদিও সুলতান হওয়ার আগে তিনি জনপ্রিয় ছিলেন। কিন্তু শীঘ্রই তিনি তার নিষ্ঠুর পদক্ষেপের কারণে সেই জনপ্রিয়তা হারান। একটি কথিত ষড়যন্ত্রের জন্য একজন আমিরকে ফাঁসিতে ঝুলিয়ে মৃত্যুদণ্ডের নিন্দায় জনসাধারণের ঘৃণা প্রকাশিত হয়েছিল। তিনি ক্ষমতাচ্যুত হন এবং আশরাফ কানসুহ ঘুরি তার স্থলাভিষিক্ত হন।